**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL MOKESČIO UŽ DIENOS SOCIALINĘ GLOBĄ SUMAŽINIMO**

2019 m. gruodžio 19 d. Nr. 34-220

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583 „Dėl Mokėjimo už socialines paslaugas tvarkos aprašo patvirtinimo“, 34 punktu, Lazdijų rajono savivaldybės tarybos 2019 m. kovo 29 d. sprendimu Nr. 5TS-1638 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389 „Dėl Lazdijų rajono savivaldybės socialinių paslaugų organizavimo ir mokėjimo už socialines paslaugas“, 50 punktu ir atsižvelgdama į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2019 m. lapkričio 14 d. įsakymu Nr. 10V-1021 „Dėl socialinių paslaugų skyrimo komisijos sudarymo“, 2019-12-12 siūlymą (protokolas Nr. 26), Lazdijų rajono savivaldybės taryba nusprendžia:

1. Sumažinti mokestį už dienos socialinės globos paslaugas, teikiamas viešojoje įstaigoje Lazdijų socialinių paslaugų centre, Vaidai Kliučininkaitei, gyv. Dainavos g. 11-26, Lazdijuose, iki 15 procentų jos gaunamų pajamų, kompensuojant viešajai įstaigai Lazdijų socialinių paslaugų centrui socialinių paslaugų teikimo kaštų dalį savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

2. Nustatyti, kad 1 punkte nurodytą mokestį viešajai įstaigai Lazdijų socialinių paslaugų centrui už teikiamas dienos socialinės globos paslaugas Vaida Kliučininkaitė moka nuo 2020 m. sausio 1 d. iki sąlygų, turinčių įtakos mokesčio už dienos socialinės globos paslaugas dydžio perskaičiavimui, atsiradimo, bet ne ilgiau kaip iki 2020 m. gruodžio 31 d. (imtinai).

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

Indrė Sušinskienė, tel. (8 318) 51 375

### LAZDIJŲ RAJONO SAVIVALDYBĖS TARYBOS SPRENDIMO

**„DĖL MOKESČIO UŽ DIENOS SOCIALINĘ GLOBĄ SUMAŽINIMO“ PROJEKTO**

**AIŠKINAMASIS RAŠTAS**

2019 m. gruodžio 16 d.

Lazdijų rajono savivaldybės tarybos sprendimo projektas „Dėl mokesčio už dienos socialinę globą sumažinimo“ parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Mokėjimo už socialines paslaugas tvarkos aprašo, patvirtinto Lietuvos Respublikos Vyriausybės 2006 m. birželio 14 d. nutarimu Nr. 583, 34 punktu, Lazdijų rajono savivaldybės tarybos 2019 m. kovo 29 d. sprendimu Nr. 5TS-1638 „Dėl VšĮ Lazdijų socialinių paslaugų centro teikiamų socialinių paslaugų, jų kainų ir tarifų nustatymo“, Lazdijų rajono savivaldybės socialinių paslaugų organizavimo ir mokėjimo už socialines paslaugas tvarkos aprašo, patvirtinto Lazdijų rajono savivaldybės tarybos 2006 m. lapkričio 14 d. sprendimu Nr. 5TS-1389, 50 punktu ir atsižvelgiant į Lazdijų rajono savivaldybės socialinių paslaugų skyrimo komisijos, sudarytos Lazdijų rajono savivaldybės administracijos direktoriaus 2019 m. lapkričio 14 d. įsakymu Nr. 10V-1021 „Dėl socialinių paslaugų skyrimo komisijos sudarymo“, 2019-12-12 siūlymą (protokolas Nr. 26).

Šio projekto tikslas – sumažinti Vaidai Kliučininkaitei mokestį už dienos socialinės globos paslaugas, teikiamas viešojoje įstaigoje Lazdijų socialinių paslaugų centre.

Vaida Kliučininkaitė, gim. 1988-04-03, yra neveiksni. Ji gyvena su motina Lina Kliučininkiene, kuri yra dukros globėja. Vaidos tėvas miręs, motina viena išlaiko ir studentą sūnų, kuris šiuo metu mokosi Lietuvos policijos mokykloje, todėl šiuo metu šeimos materialinė padėtis yra sunki. Nuo 2010-10-19 Vaidai Kliučininkaitei Lazdijų socialinių paslaugų centre teikiamos dienos socialinės globos paslaugos, už kurias nustatytas mokestis – 20 procentų jos gaunamų pajamų. Lazdijų rajono savivaldybės tarybos 2018 m. gruodžio 14 d. sprendimu Nr. 5TS-1502 šis mokestis nuo 2019 m. sausio 1 d. iki 2019 gruodžio 31 d. (imtinai) Vaidai Kliučininkaitei buvo sumažintas iki 15 procentų jos gaunamų pajamų per mėnesį.

Kadangi šeimai reikalinga finansinė parama, todėl šiuo sprendimo projektu siūloma vėl suteikti Vaidai Kliučininkaitei mokesčio lengvatą už dienos socialinės globos paslaugas, t. y. sumažinti mokestį iki 15 procentų jos gaunamų pajamų, nuo 2020 m. sausio 1 d. iki sąlygų, turinčių įtakos mokesčio už dienos socialinės globos paslaugas dydžio perskaičiavimui, atsiradimo, bet ne ilgiau kaip iki 2020 m. gruodžio 31 d. (imtinai). Kadangi Vaida Kliučininkaitė turi sunkią negalią, tokiu atveju viešajai įstaigai Lazdijų socialinių paslaugų centrui socialinių paslaugų teikimo išlaidų dalis bus kompensuojama savivaldybės biudžetui skiriamų Lietuvos Respublikos valstybės biudžeto specialiųjų tikslinių dotacijų socialinėms paslaugoms organizuoti lėšomis.

Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Rengiant projektą gauti specialistų vertinimai ir išvados – dėl sprendimo projekto pastabų pateikta nebuvo.

Parengtas sprendimo projektas neprieštarauja galiojantiems teisės aktams.

Sprendimo projektą parengė Lazdijų rajono savivaldybės administracijos Socialinės paramos ir sveikatos skyriaus vyr. specialistė Indrė Sušinskienė.

Socialinės paramos ir sveikatos

skyriaus vyr. specialistė Indrė Sušinskienė